stanford-oval/wikipedia huggingface dataset:
שוש (ממתק)
לקריץ שחור

מגוון רחב של סוגי שוש מיוצר ברחבי העולם: הצורה הנפוצה ביותר של הממתק נקראת "לקריץ שחור" ובדרך כלל מורכבת מצינורות דקים ולעיסים; במדינות חבר העמים הבריטי, תערובת של סוגים שונים של הממתק מכונה "liquorice allsorts" (לקריץ מכל הסוגים); בהולנד, בצפון גרמניה ובמדינות הנורדיות, יש ממתקי לקריץ מלוחים, דוגמת ה-salmiakki, שמכילים בדרך כלל תמצית של שוש קרח, יחד עם אמוניום כלוריד. את צבעו השחור של הממתק מחזקים באמצעות השימוש בפחם שחור או קרמל כצבע מאכל.
"לקריץ אדום"

קיים ממתק בשם "לקריץ אדום" (Red Liquorice) הדומה ללקריץ שחור, אך אינו מיוצר מצמח הלקריץ (שוש קרח) ואינו דומה לו בהרכבו וטעמו, אלא מיוצר מסוכר, קמח חיטה, חומרי טעם תות שדה, דובדבן וצבע מאכל אדום או אוכמניות ורימון (סגנון אוסטרלי).
ראו גם

משקאות אניס
הערות שוליים

↑  טל נתנאל, ‏תכירו את הסלנג הירושלמי: אבו יו-יו, במבליק ואש תנור, באתר "סרוגים", 24 במאי 2017
| --- | --- |
בקרת זהויות :  NLI: 987007534619105171  GND: 4329223-9  LCCN: sh94002908 
סלילי ליקריץ אדום
איילין קולינס

| --- | --- |

 לידה:  19 בנובמבר 1956 (בת 67) אלמירה, ניו-יורק
 מידע כללי
 בשירות:  אסטרונאוטית בשירות נאס"א
 השכלה:  Corning Community College (1976)  אוניברסיטת ובסטר (1989)  אוניברסיטת סטנפורד (1986)  Elmira Free Academy  בית הספר לטייסי ניסוי של חיל האוויר האמריקני  אוניברסיטת סירקיוז 
 תקופת השירות:  1990 – 1 במאי 2006 (כ־16 שנים)
 דרגה:  קולונל בחיל האוויר האמריקאי
 זמן שהייה בחלל:  38 יום, 02 שע' ו־10 דק'
 ביוגרפיה בנאס"א:  איילין קולינס באתר נאס"א (באנגלית)
 משימות
 STS-63, STS-84, STS-93, STS-114
    
 עיטורים
 Wright Brothers Memorial Trophy (2022)  פרס נשים במדע החלל (2006)  מדליית השירות המצויין של נאס"א (2006)  דוקטור לשם כבוד מאוניברסיטת סירקיוז (13 במאי 2001)  היכל התהילה הבנילאומי של החלל (2001)  היכל התהילה הלאומי של התעופה (2009)  היכל התהילה הלאומי לנשים (1995)  היכל התהילה של האסטרונאוטים  אבירה בלגיון הצרפתי  גביע הרמון  נשים בתעופה בין-לאומית  צלב התעופה המצוינת 
 
איילין מארי קולינס (נולדה ב-19 בנובמבר 1956) היא אסטרונאוטית בנאס"א לשעבר וקולונל בדימוס בחיל האוויר של ארצות הברית. כמדריכת טיסה וטייסת ניסויים לשעבר, קולינס הייתה האישה הראשונה ששימשה טייסת ומפקדת על מעבורת חלל. קולינס שהתה בחלל החיצון 38 ימים, 8 שעות ו-10 דקות. היא פרשה ב-1 במאי 2006 ומכהנת כחברת דירקטוריון בקבוצת USAA (אנ').
ראשית חייה

קולינס נולד באלמירה, ניו-יורק (אנ'). ההורים שלה היו ג'יימס א. ורוז מארי קולינס, מהגרים ממחוז קורק, אירלנד. יש לה שלושה אחים. בתור ילדה הייתה חברה בצופים, וכבר אז הביעה עניין להיות טייסת או אסטרונאוטית.
לאחר שסיימה לימודיה באקדמיה החופשית של אלמירה בשנת 1974, קולינס למדה מתמטיקה בקולג' הקהילתי קורנינג והשלימה תואר ראשון באוניברסיטת סירקיוז ב-1978. סיימה תואר שני במדעים בפעולות מחקר מאוניברסיטת סטנפורד בשנת 1986, ותואר M.A בניהול מערכות חלל מאוניברסיטת וובסטר (אנ') בשנת 1989.
הקריירה בחיל האוויר

לאחר סיום לימודיה בסירקיוז, היא הייתה אחת מתוך ארבע נשים שנבחרו להכשרת טיסה בבסיס חיל האוויר ואנס באוקלהומה. לאחר שקיבלה את כנפי הטיסה שלה, היא נשארה בבסיס ואנס במשך שלוש שנים כמדריכת טיסה על מטוסי טאלון T-38 (אנ') ולאחר מכן עברה להדריך על מטוס C-141 סטארליפטר (אנ') בבסיס חיל האוויר טראוויס בקליפורניה. בין השנים 1986 ל-1989, היא הוצבה באקדמיית חיל האוויר בקולורדו, שם היא שימשה כמרצה למתמטיקה ומדריכת טיסה על מטוסי T-41 (אנ'). ב-1989, קולינס נהייתה לטייסת השנייה שהשתתפה בבית הספר לטייסי ניסוי של חיל האוויר האמריקאי. היא נבחרה לתוכנית האסטרונאוטים בשנת 1990. סך הכל צברה קולינס כ-6,751 שעות טיסה בכ-30 סוגים שונים של כלי טיס.
על שירותה בחיל האוויר עוטרה בצלב התעופה המצוינת, אות לגיון ההצטיינות, מדליית השירות העילאי של מחלקת ההגנה ועיטורים נוספים.
קולינס נישאה לטייס פאט יאנגס בשנת 1987, ולהם שני ילדים.
הקריירה כאסטרונאוטית

קולינס נבחרה להיות אסטרונאוטית בשנת 1990, וב-1995 הטיסה לראשונה מעבורת חלל במהלך המשימה STS-63, המשימה כללה מפגש בין מעבורת החלל דיסקברי ותחנת החלל מיר הרוסית. לאות הוקרה על ההישג שלה בתור טייסת המעבורת הראשונה, היא קיבלה את גביע הרמון (אנ'). לקראת השיגור, ולכבוד היותה הטייסת הראשונה, היא הזמינה את נשות קבוצת ה-13 של מרקורי להיות אורחות מיוחדות בשיגור. מתוך הקבוצה, שבע מהנשים היו נוכחות בשיגור, וקולינס הביאה בטיסה מזכרות מיוחדות בשביל כולן.
בנוסף היא שימשה כטייסת של המשימה STS-84 ב-1997.
קולינס הייתה גם המפקדת הראשונה של רכב חלל בפיקודה על משימת המעבורת STS-93, ששוגרה ביולי 1999 ופרשה את טלסקופ החלל צ'נדרה.
קולינס פיקדה על המשימה STS-114. משימת "חוזרים לטיסה" של נאס"א שנועדה לבחון שיפורים בבטיחות ומילוי אספקה בתחנת החלל הבינלאומית (ISS). הטיסה יצאה לדרכה ב-26 ביולי 2005 וחזרה ב-9 באוגוסט 2005. במהלך המשימה STS-114 קולינס הפכה לאדם הראשון שהטיס מעבורת באמצעות תמרון רוחב מלא של 360 מעלות (תמרון בו עוגנים לתחנת החלל הבינלאומית).
החשיבות של היכולת לנחות על תחנת החלל הייתה בכך שזה אפשר צילום של בטן המעבורת על מנת להבטיח שאין כל נזק לפני שהמעבורת תצא שוב לדרכה (מה שקרה למעבורת החלל קולומביה שמגן החום שלה נפגע).
ב-1 במאי 2006 הודיעה קולינס שהיא עוזבת את נאס"א כדי שיהיה לה יותר זמן לבלות עם משפחתה ולהתמקד בענייניה הפרטיים. מאז פרישתה מנאס"א היא שימשה פרשנית לענייני נחיתות והמראות של מעבורות חלל עבור רשת CNN.
על שירותה בנאס"א עוטרה במדליית המנהיגות ובמדליית טיסת החלל.
זיכרון מעבורת הקולומביה

ביוזמת שר המדע והטכנולוגיה דאז, מתן וילנאי, ורונה רמון הגיעו לישראל האסטרונאוטים שיצאו לחלל למשימות במעבורת דיסקברי. האסטרונאטים הגיעו לשורת אירועים שנערכו לציון 3 שנים לאסון הקולומביה. קולינס, מפקדת המעבורת דיסקברי עמדה בראש המשלחת. האסטרונאוטים הגיעו לישראל ב-27 וב-28 בינואר 2006, מועד נפילתה של מעבורת החלל קולומביה והשתתפו בשורת אירועי זיכרון. קולינס נאמה בכנס החלל הבינלאומי על שם אילן רמון והשתתפה בכינוס חוג הנשיא למדע בנושא חקר החלל בישראל.
פעילותה הפוליטית

ב-20 ביולי 2016 קולינס נשאה דברים במהלך כנס המפלגה הרפובליקנית בקליבלנד, אוהיו, כחלק ממערכת הבחירות לנשיאות ארצות הברית 2016. (ועידה זו אישרה שדונלד טראמפ הוא מועמד המפלגה). קולינס הייתה אמורה לתמוך פומבית בטראמפ, לא עשתה זאת בנאומה. שמה של קולינס עלה כמועמדת לתפקיד ראש נאס"א אולם פרשנים העריכו כי סיכוייה לא היו גבוהים לאור חוסר התמיכה הפומבית בטראמפ.
פרסים ואותות כבוד

קולינס זכתה בפרס הרוח החופשית ובגביע החלל הלאומי ב-2006. כמו כן היא זכתה שמצפה אסטרונומי ייקרא על שמה – מצפה איילין מ. קולינס – המנוהל על ידי המכללה הקהילתית קורנינג.
קולינס נמצאת בהיכל התהילה הנשי הלאומי. אנציקלופדיה בריטניקה הגדירה אותה כאחת מ-300 הנשים בהיסטוריה ששינו את העולם.
שדרת הכניסה הראשית לנמל התעופה סירקיוז הנקוק אינטרנשיונל (אנ') נקראת על שמה של קולינס.
בית המחוקקים של מדינת ניו יורק העביר החלטה להכרה בקריירה שלה ב-9 במאי 2006. בהחלטה, שנוגעת בנקודות ציון רבות בקריירה של קולינס, נכתב בין השאר, "זו האחריות של גוף חקיקה זה לתת הכרה ולפרסם בפומבי את הדרך המשמעותית של אנשים אלו מהאומה האצילית הזו שהצטיינו באמצעות הקריירות שלהם למופת, חלוצי רוח ומלאי משמעות." ההכרה מומנה על ידי הסנטור ג'ורג' ווינר (אנ') מהסנאט והמחוקק תומאס פ. או'מרה (אנ') מבית המחוקקים.
מכללת אלמירה (אנ') העניקה לאיילין קולינס תואר דוקטור של כבוד בטקס לציון 148 שנים לייסוד המכללה ב-4 ביוני 2006.
נשות חבר המנהלים של פלנטריום אדלר העניקו לאיילין קולינס את פרס נשים במדעי החלל ב-7 ביוני 2006.
ב-14 ביוני 2006 אוניברסיטת קולג' בדבלין (אנ') העניקה לקולונל קולינס תואר דוקטור של כבוד מהאוניברסיטה הלאומית של אירלנד.
בשנת 2007 קרן החלל העניקה לקולינס את פרס הפעילות הציבורית ע"ש דאגלס ס. מורואו, פרס שניתן פעם בשנה לאדם יחיד או לארגון אשר תרמו תרומה משמעותית להעלאת המודעות הציבורית בנושא תוכניות החלל.
ב-19 באפריל 2013 איילין קולינס נכנסה להיכל התהילה של האסטרונאוטים בארצות הברית.
קולינס חברה בעמותת חיל האוויר, מסדר הדדליאנים (אנ'), ארגון הטייסות הצבאיות, קרן החלל של ארצות הברית, המכון האמריקאי למדעי התעופה והחלל(אנ') וה-99 (אנ') (ארגון נשים טייסות).
אות לגיון הכבוד הצרפתי.
הערות שוליים

↑  "Girl Scout Astronauts". NASA. אורכב מ-המקור ב-2011-07-21. נבדק ב-2017-01-04.
1 2  Official NASA Bio
↑  Brady, James (2006-03-12). "In Step With... Eileen Collins". parade.com. אורכב מ-המקור ב-17 באוקטובר 2006. נבדק ב-2007-02-08. {{cite news}}:  (עזרה)
↑  Funk, Wally. "The Mercury 13 Story". The Ninety-Nines. אורכב מ-המקור ב-2009-05-07. נבדק ב-2009-06-12.
↑  STS-114 Eileen Collins Crew Profile
↑  Spacefactsbiography of Eileen Collins
↑  מפקדת המעבורת הראשונה של נאס"א מודיעה על פרישה טאריק מאלק, אתר space.com מתאריך1 במאי 2006
↑  אבי בליזובסקי, מפקדת הדיסקוורי איילין קולינס תעמוד בראש משלחת לאירועי הזיכרון אסון קולומביה, באתר "הידען", 18 בנובמבר 2005.
↑  מפקדת הדיסקוורי תגיע לארץ לאירועי שלוש שנים לאסון קולומביה בוויקיחדשות
↑  אבי בליזובסקי, "פרויקט ונוס הוא נקודת מפנה לתעשיית החלל בישראל", באתר ynet, 25 בינואר 2006
↑  Mollie Reilly Deputy Politics Editor, The Huffington Post, Astronaut Eileen Collins Was Supposed To Endorse Trump In Her RNC Speech, But Didn't, The Huffington Post, ‏2016-07-20
↑  Republican National Convention (2016-07-20), Astronaut Eileen Collins | Full Speech | 2016 Republican National Convention, נבדק ב-2017-01-23
↑  It's Time To Play "Guess The NASA Administrator" - NASA Watch, nasawatch.com (באנגלית)
↑  Hall of Fame page
↑  Britannica page
↑  First woman to pilot NASA space shuttle honoured by UCD June 2006
↑  "Archived copy". אורכב מ-המקור ב-2009-02-03. נבדק ב-2012-01-31. {{cite web}}:  (עזרה)
↑  Granath, Bob (20 באפריל 2013). "Three Space Shuttle Astronauts Inducted into Hall of Fame". www.nasa.gov. NASA. נבדק ב-8 בפברואר 2016. {{cite web}}:  (עזרה)
| --- | --- |
בקרת זהויות :  GND: 1199642827  ISNI: 0000 0001 1494 3841  LCCN: nr2002030287  NKC: js20050829013  VIAF: 84238299   WorldCat (עם VIAF): 84238299 
מפקדת המשימה קולינס וצוות המשימה STS-114 בדרכם אל כן השיגור.
מרד הגליל (67)

מרד הגליל התרחש בשנת 67, כאשר המצביא הרומי אספסיאנוס פלש לגליל בארץ ישראל בהוראת הקיסר נירון במטרה לסיים את המרד הגדול בפרובינקיה יהודה, שהיה הראשון מבין מרידות יהודה ברומא.
המרד

לאחר תבוסת צבאו של קסטיוס גאלוס בקרב בית חורון בשנת 66, מינה הקיסר נירון את הגנרל אספסיאנוס, במקום גאלוס, על מנת שישים סוף למרד הגדול ביהודה.
אספסיאנוס, יחד עם הלגיון העשירי פרטנסיס והלגיון החמישי מקדוניקה, הגיעו בתחילה לפטולמאיס (עכו) באפריל 67. בפטולמאיס הצטרף אליהם טיטוס, שהגיע לשם מאלכסנדריה יחד עם הלגיון החמישה עשר אפולינריס, וכן צבאותיהם של בעלי ברית מקומיים שונים, כולל צבאו של המלך אגריפס השני.
אספסיאנוס, אשר פיקד על מעל ל-60,000 חיילים, החל לשעבד את אזור הגליל. יישובים רבים ברחבי הגליל נכנעו לרומאים באופן מיידי ללא שום קרב, אם כי ביישובים אחרים הרומאים נאלצו להשתמש בכוח על מנת להכניעם. יוסף בן מתתיהו (יוספוס פלאוויוס) סיפק בכתביו תיאורים מפורטים בעיקר על המצור שערכו הרומאים בגמלא וביודפת.
עד שנת 68 לספירה הוכנעה לחלוטין ההתנגדות של האוכלוסייה היהודית בחלק הצפוני של ארץ ישראל על ידי הרומאים, אספסיאנוס הפך את קיסריה למפקדתו, והוא המשיך באופן שיטתי לטהר את אזור רצועת החוף של ארץ ישראל, תוך הימנעות מעימות ישיר עם המורדים בירושלים.
על פי יוסף בן מתתיהו, הכיבוש הרומאי של אזור הגליל גרם לכך, שכ-100,000 יהודים נרצחו או נמכרו לעבדות.
ראו גם

המרד הגדול
המצור על גמלא
המצור על יודפת
הערות שוליים

1 2  "Ancient Jewish History: The Great Revolt (66 – 70 CE)" Jewish Virtual Library
↑  Rocca S. 2008. The Forts of Judea 168 BCE – CE 73. Osprey, Wellingborough, pp. 37–39, 47–48.
↑  Broshi, Magen (1979-10-01). "The Population of Western Palestine in the Roman-Byzantine Period". Bulletin of the American Schools of Oriental Research. 236 (236): 1–10. doi:10.2307/1356664. ISSN 0003-097X. JSTOR 1356664.
↑  Byatt, Anthony (1973-01-01). "Josephus and Population Numbers in First Century Palestine". Palestine Exploration Quarterly. 105 (1): 51–60. doi:10.1179/peq.1973.105.1.51. ISSN 0031-0328.
ברך

ערך זה עוסק במפרק ברגל. אם התכוונתם למשמעות אחרת, ראו .
| --- | --- |

 שיוך:  גפה תחתונה, knee joint 
 מיקום אנטומי:  גפה תחתונה 
 תיאור ב:  האנטומיה של גריי (מהדורה 20) (343) 
 מזהים
 לטינית (TA98):  genu 
 טרמינולוגיה אנטומיקה:  A01.1.00.036 
 TA2 (2019):  161 
 FMA:  24974 
 קוד MeSH:  A01.378.610.450 
 מזהה MeSH:  D007717 
 מערכת השפה הרפואית המאוחדת:  C0022745 
 
ברך ימין במבט קדמי. הפיקה והשוקה הורחקו מעט מעצם הירך כדי להדגים את המבנים הפנימיים של הברך.
סרטון המציג את תגובת הברכיים כתוצאה מהגבהת הרגליים.
ברך שמאל במבט אחורי
הברך (בעברית גם: אַרְכֻּבָּה) (TA: Articulatio genus) היא מפרק ברגל המחבר בין עצם הירך לשוקה. הברך נושאת במרבית משקל הגוף ונעה פעמים רבות במהלך פעילות ולכן נפוצות בה פגיעות חריפות כגון פציעה ברצועה הצולבת הקדמית ופגיעות עקב תנועות חזיריות, בנוסף להתפתחות דלקת מפרקים ניוונית. פגיעות אלו ואחרות עלולות להתרחש בעת פיתול, שינויי כיוון או נפילות בלתי מבוקרות לאחר קפיצה.
אנטומיה > מפרק

הברך היא מפרק סינוביאלי המסווג כמפרק ציר, כאשר בנוסף לתנועה הצירית, קיימת יכולת מוגבלת לסיבוב במפרק. הברך מורכבת למעשה משני מפרקים: מפרק הירך-שוק, מורכב משתי בליטות בשם עלי (Condylus) על עצם הירך, שכל אחת מהן מתחברת במפרק אליפטי לשקע מתאים בשוקה. בין כל עלי לשקע, נמצא מניסקוס. המפרק השני, מפרק הירך-פיקה, מחבר בין הפיקה, עצם ססמואידית, לשקע מתאים בקדמת עצם הירך. הפיקה נעה בתנועות החלקה, מעלה ומטה.
החלל המפרקי של הברך הוא הגדול ביותר בגוף, והוא מכיל הכי הרבה נוזל. החלל נמצא בין שלוש העצמות שמשתתפות במפרק, כאשר המיניסקוסים נמצאים בתוך החלל ומוקפים נוזל סינוביאלי. בקופסית המפרק תומכים מלפנים גיד הפיקה וגיד השריר הארבע ראשי. מאחור היא מתחברת מעל לעילית העלי של הירך ומתחת לעלי של השוקה.
אנטומיה > מניסקוסים

בברך שני מניסקוסים או סהרונים שצורתם חצי סהר, הנקראים הלטרלי (צידי) והמדיאלי (תיכוני). המניסקוסים שטוחים יותר בחלקם הפנימי ועבים יותר בחיצוני. הם מעמיקים את שני השקעים במשטח העליון של השוקה, ומשפרים את התאמתם לעלי של עצם הירך. למניסקוסים תפקידים נוספים כמשככי הזעזועים של הברך ובמנגנון הנעילה של הברך.
מבחינה מבנית שני המיניסקוסים מעט שונים זה מזה – המדיאלי גדול יותר וסגלגל יותר, ובעל תנועה פחותה מאחר שהוא מתחבר לקופסית המפרק, לרצועה העקיפה התיכונה, בעוד שהלטראלי עגול יותר, קטן יותר ובעל תנועה חופשית יותר.
אנטומיה > רצועות

רצועות הברך העיקריות:
רצועה צולבת קדמית (Ligamentum cruciatum anterius וגם ACL) - מתחילה בחלק האחורי של הירך ומתחברת לקדמת השוקה. היא מונעת החלקה של השוקה לפנים
רצועה צולבת אחורית (Ligamentum cruciatum posterius וגם PCL) - מתחילה בחלק הקדמי של הירך, ומתחברת לחלק האחורי של השוקה, היא מונעת החלקה של השוקה לאחור.
הרצועה העקיפה הצידית (Ligamentum collaterale fibulare וגם LCL) - ממוקמת בצד הברך, בחלק הצידי. נמשכת מעצם הירך עד לראש השוקית. רצועה עגולה שלא נקשרת למיניסקוס. שומרת על יציבות לטרלית - מדיאלית
הרצועה העקיפה התיכונה (Ligamentum collaterale tibiale וגם MCL) - ממוקמת בצד הברך, בחלק התיכון. נמשכת מעצם הירך עד לשוקה. רצועה שטוחה יחסית שסיביה מתחברים למיניסקוס התיכון. שומרת על יציבות לטרלית - מדיאלית
רצועות נוספות במפרק הן רצועת החבק המלוכסנת (Ligamentum popliteum obliquum) ורצועת בית הברך הקשתית (Ligamentum popliteum arcuatum), שתיהן מחזקות את חלקה האחורי של קופסית המפרק. ורצועת הברך הרוחבית (Ligamentum transversum genus) המקשרת בין חלקם הקדמי של שני המניסקוסים.
אנטומיה > שרירים ותנועות

את השרירים המניעים את הברך, אפשר לחלק לשתי קבוצות עיקריות:
פושטי הברך - השריר הארבע ראשי
כופפי הברך - שרירי מיתר הברך הכוללים את שריר הירך הדו ראשי, השריר החצי קרומי ואת השריר החצי גידי.
שתי קבוצות אלו מהוות יחד את מרבית מסת השרירים בירך. שרירים נוספים, הממוקמים בשוק, משפיעים על תנועת הברך: שריר הסובך (ה"תאומים") ושריר בית הברך (popliteus). לשריר בית הברך תפקיד מרכזי בפתיחת מנגנון הנעילה של הברך.
התנועות האפשריות במפרק הברך הן כפיפה ופשיטה ומעט סיבוב חיצוני ופנימי. הרצועות והמניסקוסים, בשילוב מערך שרירי הברך, לא מאפשרים תנועות נוספות במפרק.
ראו גם

גומץ בית הברך
ברך קופצים
ציסטה בברך על שם בייקר
פריקת ברך
הערות שוליים

↑  Ryan Green, הברך, באתר Jerusalem Physiotherapy and Pilates, ‏2021-07-13
| מפרקים עיקריים |
| --- | --- | --- |
| עמוד השדרה | צוואר • מפרק לסתי-רקתי • מפרק העצה והכסל |  |
| גפה עליונה | כתף • מרפק • שורש כף היד • אצבעות |  |
| גפה תחתונה | מפרק הירך • ברך • קרסול • אצבעות כף הרגל |  |
| סממנים חיצוניים בגוף האדם |
| --- | --- | --- |
| ראש וצוואר | קרקפת • פנים • מצח • רקה • עצם הרקה • עין • אוזן • תנוך • לחי • אף • פה • שפתיים • לשון • שיניים  • סנטר • גרגרת • עורף • גרון |  |
| גו | בית החזה • בית השחי • שדיים • פטמה • בטן • טבור • אגן • מותן • פות • פין • אשכים • גב • פי הטבעת |  |
| יד | כתף • זרוע • מרפק • אמה • שורש כף היד • כף יד • אצבעות (אגודל, אצבע מורה, אמה, קמיצה, זרת) • ציפורניים |  |
| רגל | עכוז • ירך • ברך • שוק • קרסול • כף רגל • סוליה (עקב, קשת, כרית) • אצבעות כף הרגל (בוהן) |  |
| עור | שיער • שיער פנים • ריסים • גבות • שער הערווה |  |
פורטל גוף האדם
| --- | --- |
בקרת זהויות :  NLI: 987007545808505171  BnF: cb11935550m (data)  GND: 4031289-6  LCCN: sh85072671  LNB: 000279729  NDL: 00577610  NKC: ph371828  TA98: A01.1.00.036 
תנועה של הברך בשעת טיפוס קירות.
או פלקו

| --- | --- |

 סוג:  מבשלה 
 מועד הכנה ראשוני:  5 ביוני 2000 
 
מבשלת הבירה, בית הבירה, המסעדה והפאב אוּּ פְלֶקוּ שפירושו אצל פלקו (בצ'כית: Pivovar U Fleků) פועלת בפראג, צ'כיה כבר יותר מחמש מאות שנה,  היחידה במרכז אירופה שבה מיוצרת בירה כמעט ברציפות במשך 500 שנה, בירה מקומית ששמה: Flekovský Tmavý Ležák 13°
היסטוריה

התיעוד הכתוב הראשון של המבשלה מתוארך לשנת 1499, כאשר Vít Skřemenec, הבעלים של מזקקת לתת, קנה אותה ברחוב Kremencova 11 של היום. המפעל נקנה על ידי משפחת פלֶקובסקי בשנת 1762, ומכאן שמה הנוכחי של המבשלה.
בשנת 1911 נוסדה במקום קבוצת הכדורגל הקרואטית היידוק ספליט.
לאחר ההשתלטות הקומוניסטית לאחר מלחמת העולם השנייה, הולאמה המבשלה. לאחר מהפכת הקטיפה של 1989, בשנת 1991 היא שוב הייתה בידי הבעלים הקודם, משפחת ברטניק (Brtník).
ההווה

או פלקו מורכב משמונה אולמות המקיפים גן בירה גדול שיכול להכיל 400 איש. המתקן יכול להכיל סך של 1,200 אורחים בו זמנית. האולם המפורסם ביותר שלו הוא ה"אקדמיה", שנבנה במאה ה-19. זה היה מקום מפגש של דמויות בולטות ומצטיינות בתרבות הצ'כית במאה ה-19. אולמות וחדרים נוספים:
קופר (Koffer)
אולם אבירים
גן הלתת
אולם ואצלב
אולם נקניקיות
חדר גדול
חדר צ'כי
בבניין יש גם מוזיאון המוקדש לייצור בירה.
המיני-מבשלה מייצרת שלושת אלפים הקטוליטר (300,000 ליטר) של בירה חומה 13 מעלות בשנה. (כ-4.6 אחוז כוהל בנפח) בחמש מאות השנים האחרונות, ייצור הבירה הופרע רק בגלל מלחמת שלושים השנים .
באחד מאולמות או פלקו, שיש לו כניסה נפרדת מהרחוב, יש גם קברט - באופן מסורתי, שפעל מאות שנים בהפסקות קלות.
סטטיסטיקות צריכת בירה במקום בהקטוליטר

1 הקטוליטר (hl) = 100 ליטר
1998: 2 420 hl
1999: 2 450 hl
2000: 2 400 hl
2001: 2 398 hl
2002: 2 014 hl
2003: 2 120 hl
2005: 2 200 hl
2008: 2 360 hl
גלריה

רחוב קלמנצובה
חזית הכניסה של 2019
בר
כוסות אספרסו
גן ערמונים
מוזיקאים
אולם מסעדה
אולם "אקדמיה" עם ציור של Ládi Novák
ראו גם

אתר האינטרנט של המבשלה
הערות שוליים

↑  אתר הבית של מבשלת הבירה/מסעדה: "U Fleků and its history". נבדק ב-2013-11-16.
↑  Blog: "U Fleku". נבדק ב-2013-11-16.
↑  Radio Prague: "A visit to Prague's famous U Fleku Brewery and Pub". נבדק ב-2013-11-16.
↑  Henry Kamm: "Prague's foamy delights". נבדק ב-2013-11-16.
| --- | --- |
בקרת זהויות :  LCCN: no2014139834  MusicBrainz: c4ef0eb0-14c5-4948-8202-fde92fe2e20b  VIAF: 311472029   WorldCat (עם VIAF): 311472029
בנסי לאל

בנסי לאל (בהינדי: बंसी लाल;‏ 26 באוגוסט 1927 – 28 במרץ 2006) היה פוליטיקאי הודי שכיהן כראש השרים של הריאנה וכשר ההגנה של הודו במהלך מצב החירום בהודו.
ביוגרפיה

בנסי לאל נולד ב-26 באוגוסט 1927 בכפר גולגרה שבפנג'אב הבריטית (היום בהריאנה) למשפחה ג'אטית. לאל היה רואה חשבון ולאחר מכן נהג אוטובוס קודם שקיבל תואר במשפטים באוניברסיטת פנג'אב ולמד באוניברסיטה לחקלאות בהריאנה.
לאל עסק בעריכת דין, והיה נשיא לשכת עורכי הדין בבהאוויני בין 1957 ו-1958.
קריירה פוליטית

ב-1960 נבחר לאל לרג'יה סבהה מטעם פנג'אב. הוא כיהן בו כהונה אחת, עד לאפריל 1966. במהלך תקופה זו התקרב לגולזרילאל נאנדה. בבחירות לאספה המחוקקת של הריאנה ב-1967, הבחירות הראשונות לאחר הקמת המדינה, נבחר לאל לחבר באספה.
לאחר הבחירות השניות לאספה, במאי 1968, נבחר לאל לראש השרים של הריאנה מטעם הקונגרס הלאומי ההודי. הוא נבחר בשנית לתפקיד ב-1972. ממשלתו נודעה כדכאנית וכוחנית, והוא הואשם ברדיפת התקשורת.
ב-1971 הלאימה ממשלתו שטח עבור חברת המכוניות שהקים סנג'אי גנדי, צעד שהפך אותו לאחד מהקרובים אל גנדי הבן.
ב-30 בנובמבר 1975 ביצעה אינדירה גנדי שינויים בהרכב ממשלתה, כשהיא מדיחה את שר ההגנה סווארן סינג ושר נוסף, ומינתה את לאל לשר בלי תיק בממשלתה. מיד לאחר מכן מונה לאל לשר ההגנה. בעקבות חזרתו לפוליטיקה הלאומית נבחר לאל בשנית לחבר ברג'יה סבהה ב-1976. הוא כיהן בתפקיד במהלך מצב החירום בהודו.
בינואר 1977 הכריזה על תום מצב החירום וקיום בחירות במרץ 1977. לאל התמודד על מקום בלוק סבהה, אך הפסיד. הקונגרס הובס בבחירות, ולאל הועמד לדין בעקבות טענות לשימוש ב-5 לקה רופי הודי מכספי תנועת הנוער של הקונגרס.
לאל נבחר ללוק סבהה בבחירות ב-1980, בהם חזרה אינדירה גנדי ומפלגת הקונגרס לשלטון. הוא התפטר מהרג'יה סבהה בעקבות בחירתו ללוק סבהה. ב-1984 צירף רג'יב גנדי את לאל לממשלתו כשר הרכבות.
ביוני 1986 התפטר לאל מהלוק סבהה ומממשלת הודו וחזר לכהן כראש השרים של הריאנה, אך בבחירות באוגוסט 1987 הובסה מפלגת הקונגרס בראשותו, והוא הפסיד במחוז הבחירה בו התמודד ולא נבחר לאספה המחוקקת של הריאנה. לאל האשים את מנהיגי הקונגרס, ובראשם רג'יב גנדי, בנפילתו, בעקבות הסכם לחלוקת המים בין פנג'אב והריאנה שנקבע בידי ממשלת רג'יב גנדי והעדיף את פנג'אב.
בבחירות ללוק סבהה ב-1989 נבחר לאל לחבר מטעם הקונגרס. במאי 1990 הקים את הריאנה ויקאס (אנ'), ארגון שבסגרתו החל לקיים עצרות המוניות כדי לגייס תמיכה עממית. ב-1991 הפך הארגון למפלגה שהתמודדה לאספה המחוקקת של הריאנה בבחירות ב-1991 בברית עם מפלגת הג'נטה דאל.
בבחירות בהריאנה ב-1996 נצחה מפלגתו של לאל, כשהוא מקים ממשלת קואליציה בתמיכת מפלגת העם ההודית ומספר עצמאיים והוא שב לכהן כראש השרים. במהלך כהונתו זו ניסה להחיל איסור על מכירת משקאות משכרים, אך נאלץ לבטלו לאחר 21 חודש עקב אובדן הכנסות וחוסר שביעות רצון ציבורי.
בבחירות בהריאנה ב-2000 קיבלה מפלגת הריאנה ויקאס רק שני מושבים.
ב-2004 התמזגה המפלגה עם הקונגרס.
לאל נפטר בניו דלהי ב-28 במרץ 2006.
הערות שוליים

↑  PTI, Bank employee withdraws lakhs from late Haryana CM Bansi Lals, India Today, ‏16 בינואר 2016
1 2 3  Christophe Jaffrelot and Pratinav Anil, An Era of Sultans: sanjay’s emergency, India's First Dictatorship, 2021 doi:10.1093/oso/9780197577820.003.0005
1 2  9th Lok Sabha Members Bioprofile – Bansi Lal, SHRI, באתר הלוק סבהה
↑  Bansi Lal: The architect of Haryana, Rediff, ‏29 במרץ 2006
↑  Bansi Lal: The big bully, India Today, ‏6 באוגוסט 2014
↑  PM Indira Gandhi drops two senior colleagues, inducts Bansi Lal and G.S. Dhillon into her Cabinet, India Today, ‏15 בדצמבר 1975
↑  R. Shashanka, PM Indira Gandhi exercises care and caution in reshuffling her cabinet, India Today, ‏31 בדצמבר 1975
↑  Former defence minister Bansi Lal held for alleged embezzlement of Youth Congress funds, India Today, ‏15 בספטמבר 1977
↑  .Prabhu Chawla, Bansi Lal takes over from Bhajan Lal as Haryana CM, to face a tough road ahead, India Today, ‏29 ביוני 1986
1 2  Sharma, P. D., and Ramesh Kumar., Legislators in an Indian State: A Study in Social Characteristics, Asian Survey vol. 32, no. 11, 1992, עמ' 1000–11‏, JSTOR 2645267
↑  Bhaskar Roy, Bansi Lal rises from ashes of crushing electoral defeat, storms Haryana, India Today, ‏14 באוקטובר 1990
↑  Kanwar Sandhu, With President's rule in Haryana, fiefdom slips away from Devi Lal's hand, India Today, ‏29 באפריל 1991
↑  Avirook Sen, Elections 1996: Bansi Lal makes a comeback after nine years in Haryana, India Today, ‏30 במאי 1996
↑  RAMESH VINAYAK, Political compulsions forces Haryana Chief Minister Bansi Lal to scrap prohibition, India Today, ‏29 במרץ 1998
↑  HVP merges with Congress merges with Congress, Rediff, ‏14 באוקטובר 2004
↑  Former Haryana CM Bansi Lal dead, The Times of India, ‏29 במרץ 2006
| --- | --- |
בקרת זהויות :  GND: 121241009  ISNI: 0000 0001 1511 3401  LCCN: n82147363  NTA: 072825723  SUDOC: 248407562  VIAF: 43194074   WorldCat (עם VIAF): 43194074
לויד פירס

| --- | --- |
 לידה:  11 במאי 1976 (בן 48) סן חוזה שבקליפורניה, ארצות הברית
 עמדה:  מאמן
 גובה:  1.9 מטרים
 מכללה:  אוניברסיטת סנטה קלרה
 קבוצות כמאמן
 2002–2007   2007–2010   2010–2011   2011–2013   2013–2018   2018–2021:  אוניברסיטת סנטה קלרה (עוזר)   קליבלנד קאבלירס (עוזר)   גולדן סטייט ווריורס (עוזר)   ממפיס גריזליס (עוזר)   פילדלפיה 76' (עוזר)   אטלנטה הוקס
 
לויד דניאל פירס (באנגלית: Lloyd Daniel Pierce; נולד ב-11 במאי 1976) הוא מאמן כדורסל אמריקאי.